Бала-үҫмер сағы тураһында мәғлүмәттәр бик аҙ. Владимир Башкиров Мәскәү янындағы Королёв ҡалаһында (А. Рождественский мәғлүмәттәре буйынса Ҡарағанды тирәһендәге махсус һөргөнсөләр ауылда) тыуған. Уның атаһы, Леонид Филиппович Башкиров (1929—1992), сыуаш яҙыусыһы Алексей Талвирҙың егерме йәшкә кесе ҡустыһы) (1909]]—1979); һуңынан «Сыуашкабель» һәм электр үлсәгес ҡоролмалар (1978 йылданxa0— «Электроприбор») Чебоксар заводтары директоры. Бала саҡта Владимир Башкиров Чебоксарҙағы 10-сы мәктәптә уҡый. 1969 йылда Мәскәү физик-техник институтына уҡырға инә, уны тамамлағас, Мәскәү «Энергия» ғилми-производство берекмәһендә эшләй. Студент йылдарында альпинистар секцияһына йөрөй башлай һәм спорттың ошо төрөнә бөтә ҡалған ғүмерен бәйләй. Үҙенең беренсе менеүен 1970 йылда Лядвал исемле бигүк ҡатмарлы булмаған бейеклеккә (2А маршруты буйынса) Кавказда башҡара.